cyanic-selkie/wikianc huggingface dataset:
Aequatio motus
Generaliter aequatio motus constituitur acceleratione obiecti in functione eius positionis, celeritatis, massae et cunctis variabilibus, quae affectant unam ex eis. Illa aequatione praesertim in mechanica classica utuntur et assuete sub forma coordinatarum sphaericarum, cylindricarum vel cartesianarum repraesentatur et leges motus Newtoni respectat.
Ordo Cisterciensis
Ordo Cisterciensis (OCist, olim ''Sacer Ordo Cisterciensis, SOCist.) est ordo religiosus et pars Familiae cisterciensis.
Hodie communitates cistercienses pertinent seu ad Ordinem Cisterciensem seu ad Ordinem Cisterciensem strictioris observantiae seu ad Ordinem Monialium Cisterciensium de Esquermes seu ad Congregationem Monialium Cisterciensium S. Bernardi seu ad Congregationem Sororum de Oudenaarde.
Avus
Avus est pater parentis. Avus est par aviae.
अजी Opa Баба
Francisca Densmore
Puella, in vico Red Wing Minnesotae nata, musicam Dakotanam vicinorum cupide audiebat. Clavili, organo, harmoniaeque in Conservatorio Oberliniensi studuit. Saeculo vicensimo ineunti, musicam Europaeam Indis Americanis per rempublicam docere coepit dum discendo, capiendo, scribendoque usum eorum musicae in eorum cultura perscribebat. Ipsa in eorum cultura conservata iuvit cum advenae albi Indos Americanos impellerent ut ei mores Occidentales asciscerent.
Densmore musicam pro Ministerio Ethnologiae Americanae Instituti Smithsoniani anno 1907 capere coepit. Multi ex cylindris cereis quos ea pro MEA fecit nunc in Bibliotheca Congressionali tenentur. Dum primae Indorum Americanorum perscriptiones essent cylindris cereis factis, multae aliis mediis denuo generatae in variis custodiuntur tabulariis, ubi eorum soni ab investigatoribus et legatis tribuum accedi possunt Densmore plus quam viginti libros et centum commentarios divulgavit, saepe in American Anthropologist, diurno academico, et plus quam duo milia cylindrorum cereorum musicae indigenarum cepit.
Laboravit cum tribubus Chippewa, Dakota, Hidatsa, Mandan, septentrionalibus Oklahomae Pawnee, Papago Arizonae, Indis variorum tribuum in Columbia Britannica et Vasintonia, Winnebago et Menominee Visconsiniae, Pueblo Indis regionis inter occasum solis et meridiem, et Seminoles Floridae (Kennedy 1989:354); Tule Indis Panamae quoque, et populo Samoae.
Singula scientiae culturarum Indorum in operibus Densmore, Iacobi Owen Dorsey, Eugenii Buechel, et fortasse aliorum scriptorum divulgata libris a Ricardo Erdoes confectis adhibentur, primum in libro Lame Deer: Seeker of Visions (1972).
Marius Rigoni Stern
Marius Rigoni Stern (natus die 1 Novembris 1921 in Asiago provinciae Vicetinae in regione Italica Venetia; ibidem mortuus die 16 Iunii 2008 ) fuit scriptor Italicus qui inter alia de Bello Orbis Terrarum II scripsit. Anno 1979 operis Storia di Tönle gratia Praemium Bagutta accepit.
Bancocum
Bancocum seu Bangkokium (lingua Thai กรุงเทพมหานคร, Krung Thep Maha Nakhon) est urbs circa 6 640 000 incolarum (anno 2005) et ab anno 1782 caput Thailandiae, atque frequentissima regni urbs.
Nomen
Rex Rama I, qui hanc urbem annis 1782-1786 aedificavit, nomine simplicissimo  nuncupavit, verbo Thai Krung กรุง ("caput regni") adiectivum Pali deva เทพ ("divinum" seu "deorum") addens, quod pronuntiatione indigenarum thep sonat. Hodie nomen productius  ubique recipitur, appellatione Pali addita มหานคร mahānāgara ("urbs magna"). Nomen autem completum rex Mongkut sic decrevit: กรุงเทพมหานครอมรรัตนโกสินทร์ มหินทรายุธยามหาดิลกภพ นพรัตน์ราชธานี บุรีรมย์อุดมราชนิเวศน์ มหาสถานอมรพิมานอวตารสถิต สักกะทัตติยะวิษณุกรรมประสิทธิ์ (Thai krung + Pali devamahānāgarāmararatanakosindra mahindrayudhyā mahātilakabhava navaratanarājadhānī purīramyotamarājanivēsana mahāsthānāmaravimānāvatārasthitya shakrasdattiya vishnukarmaprasiddhi) quod pronuntiatione indigenarum sic sonat: . Discipulis scholarum nomen completum licet mente retinere; alii multi recitare possunt quia in carmine populari anno 1989 ab Asani et Wasan Chotikul canto includitur. Sententiam autem in verbis religiosis recelatam perpauci intellegunt. Hic circa annum 1688 mercatores Franci castellum posuerunt cui nomen locale Bancoq attribuerunt, fontem nominis etiam hodie Latine et linguis vernacularibus adhibiti.
Situs et clima
Urbs Bancocum, a litoribus Sinus Siamensis vel 30 chilometris distans, ad ripam sinistram fluminis Menani (hodie titulo nobilitatis chao phraya nuncupati) inter paludes sita est, 2 metris tantum ab aequoris maris elevata, canalibus et fossis permeata.
Urbs in climate tropico iacet, praecipitatione imbrium quotidiana media 1.498 mm. Inter menses monsonii, id est Maium et Octobrem, imbres maximi et crebrissimi defluunt, ita ut mense Septembri seu Octobri nonnullae partes urbis inundentur. Imbres mensuales maximi mense Septembri fiunt, usque ad 344, minimi autem mense Ianuario 9 millimetrorum nec plurium. Temperatura media annuatim 28,4° confitetur, per totum annum inter 26,1° et 30,4° varians, meridie quam maxime 34,9° attingens, diebus seu noctibus ventosissimis quam minime 20,8°. Mense Aprili aër stat calidissima; eo enim mense temperatura inter 34,9° et 26° variat. Mense Decembri stat frigidissima, inter 31° et 20,8° varians. Ergo tempora anni ordinantur siccum a mense Novembri Februarium usque, calidum a mense Marti Iunium usque, humidum a mense Iulio usque ad Octobrem.
Historia
Iuxta castello in ripa dextra eiusdem fluminis vicus sedebat indigenarum, nomine Thonburi. Urbe magna Udia a Birmanis anno 1767 deleta, regno destructo, dux bellorum Taksin inimicos expulsit regnumque novum proclamavit et in vico Thonburi praesidium posuit. Eo autem post quindecim annos a ducibus Surasih et Chakri deiecto et interfecto, ipse Chakri regnum accepit novumque caput in ripa sinistra fluminis constituit ubi Franci olim sederant. Originem enim in eodem anno 1782 habent et familia regalis Chakri et urbs regia Bancocum, die 21 Aprilis 1782 rite constituta. A saeculo XIX medio peregrini multi ad negotia perficienda ibi habitaverunt. Viae et ferroviae iussu praecipue regum Mongkut et Chulalongkorn constructae sunt; Pons Memorialis quo Bancocum et Thonburi trans flumen Menanum iunguntur aedificatus est anno 1932, urbis necnon familiae regalis centesimo et quinquagesimo, et ad honorem regis Chakri dicatus.
Administratio
Urbs Bancocum provincia administrativa specialis civitatis Thailandiae anno 1971 ex unione provinciarum anteriorum Thonburi et Bancoci constituta est; in qua recognoscuntur quinquaginta regiones urbanae (khet เขต) et 169 vici (khwaeng แขวง). Regiones urbanae, in tabula pictae, sic enumerantur:
Atropa
thumb|[[Atropa belladonna]] Atropa (e Graece Ἄτροπος 'Mors', quae est illa Parcarum quae filum vitae hominum secat) est genus plantarum florentium familiae Solanacearum. Praecipua species huius generis est Atropa belladonna.
Lucius Afinius Gallus
Lucius Afinius (vel Asinius?) Gallus (nescimus, quando natus mortuusve sit) senator Romanus primo saeculo post Christum natum fuit. Anno 62 consul ordinarius creatus est.
Sawang (regina Siamensis)
Sawang Vadhana (สว่างวัฒนา; nata die 10 Decembris 1862; mortua die 17 Decembris 1955) fuit regina Siamensis, uxor regis Chulalongkorn, filia regis Mongkut ex uxore minore chao chom Piam, soror aliarum duarum uxorum regis Chulalongkorn. E Sawang genuit octo liberos, inter quos:
Baldur Benedictus de Schirach
Baldur Benedictus de Schirach (natus die 9 Maii 1907 Berolini – mortuus est die 8 Augusti 1974 in  Kröv  apud Mosellam, Rhenania-Palatinatus) fuit clarus vir publicus Nazista, accurate Iuventutis Hitlerianae dux et Vindobonae gubernator.
Anno 1946 inter praeclaram causam Norimbergae contra nazistas de Schirach in ius vocatus est, et die 1 Octobris 1946 in viginti annos carceris damnatus est.
Angiospermae
Angiospermae, olim Magnoliophyta, sunt plantae florentes in diversissimo embryophytorum (plantarum terrestrium) grege. Quae cum gymnospermis sunt soli spermatophytorum greges vivi. Apomorphiis (proprietatibus deductis) distinguuntur ab aliis plantis quae semina faciunt. Maiores plantarum florentium a gymnospermis abhinc annorum circa 245–202 decies centena milia decesserunt.
Classificatio
Sunt octo angiospermarum viventium greges:
Diversitas angiospermarum
Numerus specierum angiospermarum inter 250 000 et 400 000 aestimatur. Numerus familiarum in APG (1998) fuit 462. In APG II (2003), maximus est 457, sed hic numerus 55 segregata opinabilia continet; minimus ergo numerus hoc in systemate est 402.
Diversissimae angiospermarum familiae, in circumscriptionibus APG, ordine numeri specierum, sunt: Hoc in indice (maximas decem familias monstrante), Orchidaceae, Poaceae, et Cyperaceae sunt monocotyledones; aliae sunt eudicotyledones.
Phonum
Phonum sive pronuntiatio sive p(h)thongus est minima vocis ex ore missae particula instar unius fere litterae notae. Cum enim aliqua lingua loquimur, vocem profluentem variamus organis articulatoriis (sicut lingua, faucibus, lateribus) ita ut continuatio vocalis quasi articulis inter se differentibus distinguatur. Quae particulae articulatim sertae — id est: phona — per spectrogramma capi et perspici possunt. Vox quaeque ex ore editus singularis est; itaque spectrogramma quodque visibile vocis specimen est. Quibus speciminibus continentur etiam res in descriptione linguistica abstrahendae.
Phona locutioni percipiendae adsunt. Perceptio enim locutionis a signali phonetico incipit, quo audito indicia acustica aliaque informatio ex phonis excipiuntur. Quae informatio dein admovetur ad verba amplioraque, ex quibus oratio constat, membra cognoscenda.
In phonetica descriptiva (nec non in phonologia), phonum est res haud continua, a flumine vocali abstracta. Praeterea, abstractis locutoris sexu, valetudine, aetate aliisque rerum condicionibus, perventum est ad certam phonorum bene definitorum copiam, cuius elementa suis quodque notis distinguuntur. Usitatissima phonorum in litterarum notas redactorum copia est IPA sive API, cui impositum est, ut omnia omnium linguarum mundi phona enumeraret notisque describeret. Singulae quaeque linguae subcopiam universalis phonorum copiae adhibent. Omnia enim phona omnibus linguis non sunt.
Armageddon (pellicula)
Armageddon est pellicula generis calamitosi anno 1998 a Michaele Bay, moderatore cinematographico, ducta. In hac pellicula agunt hi histriones:
Conditum
thumb|Conditi paradoxi lagoena. Condītum est concoctio vini cum pipere, melle, et variis herbis aromatibusque. Apud antiquos in pretio erat.
Praecepta
Habemus praecepta ex variis auctoribus. Sequuntur nonnulla:
Herbarius
Herbarius est liber botanicus Apuleio attributus, haud verisimiliter.
Iacobus Böhme
Iacobus Böhme (natus anno 1575 in oppido prope Gorlicium – mortuus die 17 Novembris 1624 Gorlicii) fuit mysticus, philosophus et theosophus Germanus.
Argumenta
In cogitationibus eius, quam alchemia et philosophia naturalis tunc vigentes impediebant, est quaestio de relatione inter creaturam respective malum mundanum et Deum mundi perfecti creatorem. Böhme aerumnas istas difficiles solvit ita, ut principium negativum obscurumque in Deo ipso poneret. Philosophus noster opiniatur deitatem Unum pristinum universalia amplectentem, mysterium sine discriminibus, silentium perenne. Sed id in se portet separationem istius partis divinae iam paulo depravatae. A latere rerum non divinarum videri potest Creatum per se malum, a Deo divisum. Eius essentia nuncupatur qualitas, longe aliter ac non qualitas Dei omnipotentis. Velut homo vere homo fit solummodo propter creaturae divisionem in naturam et spiritum et unionem amborum ratione adhibita, Deus vere Deus fit solummodo per divisionem in divina et non divina et reunionem spiritalem.
Processus malorum historicus in mundo creato in creationis processu accipitur; creationis processus ipse intelligitur tamquam deitas transiens ad spiritum vere divinum. Hinc facile deduci potest philosophiam Iacobi Böhme speculantem quasi cum trinitate Unitatis, Divisionis, Reunionis philosophos alios (e.g. Fichte, Jacobi) movisse. Illuminatio interna philosophis eis optime convenit et theosophica congruunt rebus absolutis, progressioni silentii per vitam (i.d. creationem/redemptionem) usque ad Dei spiritum. Ea omnia in Hegelio et Friderico Schelling de historia meditantibus denuo apparent. Ii ludum de nominibus scientificis et processionibus in philosophia naturali quoque imitabantur; Deum evolvi ab essentia ad subiectum etiam placuit. Schelling, cum transitum a philosophia stricte rationali ad philosophiam historicam annuntiaret, Iacobum Böhme expressis verbis citavit. Porro Schelling personavit malorum originem e fundamentis divinis. Maxime autem res a Böhme fictas exhauriebant philosophi dogmatibus oboedientes velut Ludovicus Claudius de Saint-Martin, Franciscus de Baader, Günther. Discipulos multos habuit, in quorum numero erant Ioannes Angelius Werdenhagen, Quirinus Kuhlmann (qui anno 1689 Moscae puniendus crematus est), Ioanna Leade (fundatura turbam Philadelphorum), Antonia Bourignon, Poiret, Ioannes Pordage, Ioannes Georgius Gichtel (fundaturus turbam Angelicorum fratrum/Engelsbrüder), Fredericus Christophorus Oetinger.
Primam scriptorum collectionem curavit Henricus Betke Amstelodami anno 1675.
Dollarium Civitatum Foederatarum
Dollarium Civitatum Foederatarum (Anglice et in multis linguis: dollar), etiam dollarus appellatum, est publica Civitatum Foederatarum Americae Septentrionalis moneta. Hoc dollarium usitate ut signum dollarii, $, velut USD aut US$ abbreviatur, ut ab aliis monetis dollariis denominatis distinguitur, et ab aliis quae signo $ utuntur. Divisum est in centum centesimas.
Congressus Americanus dollarium anno 1785 edidit.
Res quae ad Civitatum Foederatarum dollarium spectant systemate aerario foederali ordinantur.
Dollarium parte recta fert sententias Latinas Annuit Cœptis et Novus Ordo Seclorum.
Signum dollarii
Una opinio est signum dollarii ex signo sestertii IIS ortum esse, sed haec opinio falsa putatur. Alia opinio est signum dollarii ex signo nummi Hispanici "columnnario" (ISI, II sunt columnae Herculis et S est vitta plus ultra inscripta) ortum esse. Et alia opinio est signum ex litteris P et S Peso nummum designantibus ortum esse. (Peso nomen ex "pondus" ortum est.)
Etymologia
Vocabulum dollarium, quod iam in lingua Hispanica et Batava exstabat, ex Theodisco verbo Thaler ortum est. In imperio Austro-Hungarico in oppido Bohemico Theodisce Joachimsthal Latine 'Ioachimica vallis' nuncupato nummi argentei facti erant qui Joachimstaler Guldengroschen, brevius Joachimsthaler, brevissime Thaler (sive Taler) appellabantur.
Fons
Ibi nomen latinum "Ioachimica vallis" pro Joachimsthal invenire potes.
Sunandha (regina Siamensis)
Sunandha Kumariratana (สุนันทากุมารีรัตน์; nata die 10 Novembris 1860; mortua die 31 Maii 1880) fuit regina Siamensis, uxor regis Chulalongkorn, filia regis Mongkut ex uxore minore chao chom Piam, soror aliarum duarum uxorum regis Chulalongkorn. Sunandha mortua est aquis fluminis Mae Nam submersa anno 1880.
Mia Farrow
Mia Farrow (nata Maria de Lourdes Villiers Farrow Angelopoli Californiae die 9 Februarii 1945), filia Ioannis Farrow histrionis et moderatoris cinematographici et Maureen O'Sullivan actricis, est actrix Americana, quae in pelliculis egit, praecipue in iis a Woody Allen ductae, quocum more uxorio vivere solebat. Antea ab anno 1970 Andreae Previn nupserat. Agitator fuit de re humanitaria et legata bonae voluntatis UNICEF.
Acustica
Acustica (a Graeco <  'audio') est scientia multidisciplinaria quae de studio omnium undarum mechanicarum in gasiis, liquidis, et solidis, inter quae vibratio, sonus, ultrasonus, et infrasonus, tractat. Qui in ramo acusticae acusticus, qui in ramo technologiae acusticae laborat ingeniarius acusticus appellari potest. Res acusticas adhibere in paene omnibus societatis hodiernae rebus aspectabilibus videtur, apertissimis industriis soni sonitusque temperationis.
Archerites
Ex Michaele Archer (natus 25 Martii 1945) appellatur, professore biologiae in Universitate Novae Cambriae Australis. Eius locus typicus est Spelunca Petrogale in Madura Roadhouse Dundas Shire in Australia Occidentali. In speluncis guanum continentibus invenitur.
Crisis pecuniaria
Crisis pecuniaria est crisis oeconomica qua in primis res pecuniariae seu financiariae seu monetariae affliguntur. Multi creditores exempli gratia argentarii simul aes alienum reddere non possunt quia pecuniam illis creditam in rebus expenderunt quarum valorem pluris aestimaverant quam re vera fuit.
Leges Keplerianae
Leges Keplerianae ab Iohanne Keplero astronomo et philosopho naturae nomen trahunt, qui has leges fundamentales, quibus orbitae planetarum circa solem reguntur, statuit. Illae formam viae, motum viae et relationem inter periodum orbitalem ac magnitudinem viae tractant.
Crisis pecuniaria
Ultima omnium terrarum crisis pecuniaria exorta est anno 2007 in Civitatibus Foederatis Americae.
Leges Keplerianae
Prima lex Kepleriana: Ubi p semi-latus rectum, ε eccentricitas ellipsis et r distantia ex solo ad planetam in systemate polari coordinatarum sunt.
Secunda lex Kepleriana:
Tertia lex Kepleriana:
Sunt autem multa sidera quorum motus variis causis ab his legibus aberrant, ut puta cometes, quorum multi orbitas parabolicas habent.
Sukhumala (principissa Siamensis)
Sukhumala Marasri (สุขุมาลมารศรี; nata die 10 Maii 1861; mortua die 9 Iulii 1927) fuit principissa Siamensis, uxor regis Chulalongkorn, filia regis Mongkut ex uxore minore chao chom Manda Samli. E Sukhumala genuit principem Paripatram, anno 1881 natum.
Nomen (discretiva)
Nomen Latine dicitur:
Beniaminus Spock
Spock fuit primus paediatrus qui psychoanalysin investigavit ut necessitates puerorum rationesque familiarum intellegeret. Eius theoriae de pueris educandis nonnullas parentium aetates docebant flexibiliores puerisque magis amantes esse, ac pueros ut homines singulos tractare. Quae autem theoriae late a collegis reprehendebantur, quia nimis indiciis fabularibus nitebantur, contra investigationes academicas.
Spock activista in Laeva Nova et motu contra bellum Vietnamiense annis 1960 et 1970 inientibus fuit, quo tempore conservativi eius scripta vituperabant, quae credebant veniam nimis indulgenter dedisse, exspectationem praesentis gratificationis nimis libenter praebuisse, atque iuvenes suasisse ut cum his motibus liberalibus coniungerentur—quam autem accusationem Spock vehementer negavit.
Yahoo!
Yahoo! est societas in Civitatibus Foederatis Americae quae computratorum servitia praebet. Anno 1994, David Filo et Jerry Yang eam fundaverunt.
Telephus (Euripides)
Telephus (Graece Τήλεφος) est fabula satyrica quam Euripides anno 438 a.C.n. docuit, hodie magna ex parte deperdita. Ad eandam tetralogiam spectabat atque Alcestis et Cressis. In Acharnensibus atque iterum in Thesmophoriis (411 a.C.n.) Aristophanes hoc drama parodice memoravit atque nonnullos versus fabulae suae inseruisse dicitur. Idem argumentum et ab Aeschylo et a Sophocle tractatum est, quos poetae Latini Ennius et Accius imitati sunt. Nuper papyri nova fragmenta tradiderunt.
De fabula
Telephus fuit filius Herculis et Augae, Tegeensis regis filiae. Quondam cum Mysiorum rex factus esset, Achaeos fines suos invadentes reppulit et hasta Achillis vulneratus est. Cum nisi per eandem hastam vulnus sanari non posse comperisset, Achaeos Troianum bellum parantes adiit et Orestem infantem, Agamemnonis filium, ex incunabulis obsidem rapuit ut telum quo sanaretur sibi daretur.
Sanna Marin
Sanna Mirella Marin (nata die 16 Novembris 1985) est politica Finnica et socia factionis socialis democraticae.
Helsingiae nata, Esboae et postea Tammerforsiae habitabat. Patre ebrioso mox a matre separato, ab hac novaque consorte feminina deinde educata est. Alma mater eius est Universitas Tamperensis.
Consiliaria municipalis anno 2012 electa, ab anno insequenti usque in 2017 praeses consiliariorum urbis Tammerforsiae meruit. Ab anno 2017 legata est parlamento Finnico. Die 6 Iunii 2019 ministra a commeatu facta est, primo ministro Antti Rinne. Quo officium suum recusante, Sanna Marin, die 8 Decembris 2019 prima ministra creata, biduo post in hoc munus rite inducta est.
Die 12 Maii 2022 sententiam suam aperuit, ut Finnia Consociationi ex pacto Atlantico Septentrionali quam celerrime sese adiungeret.
Salsola
Salsola est genus herbarum, fruticum et arbustorum in familia Amaranthacearum. Plantae huius generis, quae sunt nativae Africae, Asiae et Europae, crescunt in solis planis et plerumque siccis salinisque, pars tamen in paludibus salinis. Huic generi hodie circiter 100-130 species attribuuntur. Investigationes geneticae recentes tamen indicant multas species ad alia genera transferendas esse.
Index specierum
Plus quam 100 species hodie generi Salsolae attribuuntur, quarum pars infra enumerantur. Horum omnium sex tantum species (S. collina Pallas, S. kali L., S. paulsenii Litv., S. soda L., S. tragus L., et S. vermiculata L.) a Global Biodiversity Information Facility "revisae" sunt.
Systema numericum binarium
Binarium est systema numericum positionale ubi cifrae duae tantum adhibentur, saepissime 0 et 1 notatae. Ratio electronicae digitalis est.
Sic numeri
Historia
Plurimi nostrum solemus numerare cum digitis decem, systemate decimali, ac rationes aliae sunt numerandi sicut sedecimale, et octale. Binarium quartum systema inventum est.
Ratio systematis
Tametsi binarium modo duobus digitis utitur, etiam omnes numeros reddere potest. In decimali numeramus his notis utentes: 1, 2, 3, 4, 5, 6, 7, 8, 9. Utimur columnis in proportione potestatis numeri 10 (e. g. , ergo 22 postulat duas columnas), et omnes digiti significant praesentiam pretii (quippe 0 indicat praesentiam zipheri). In binarium numeramus duabus solum notis utentes, ac a potestatibus numeri 2, ergo in binario necesse est utamur columna nova frequentius quam in decimali. Ultra in binario digitus absentiam pretii hoc modo significare potest:
Dextimus digitus significat praesentiam aut absentiam 2^0. Itaque 0 in binario aequat 0 in decimali et 1 aequat 1. Alter digitus a sinistra parte primi positus significat praesentiam aut absentiam 2^1, aut 2 in decimali. Tertius ad sinistram digitus significat 2^2, quartus 2^3 eqs. Addendo praesentias absentiasque poestatum numeri 2 exprimere unum quemque numerum decimalem possumus in systemate binario.
Ioci
Sunt ioci qui non ridiculi sunt nisi systemate binario propositi:
Quintus Manlius Ancharius Tarquitius Saturninus
Quintus Manlius Ancharius Tarquitius Saturninus (nescimus, quando natus mortuusve sit) senator Romanus primo saeculo post Christum natum fuit. Anno 62 mensibus Iulii et Augusti consul suffectus creatus est. Anno 72/73 proconsul Africae erat.
Lucius Iunius Caesennius Paetus
Lucius Iunius Caesennius Paetus (nescimus quando natus sit; mortuus anno 73) fuit senator Romanus. Primis mensibus anni 61 consul ordinarius factus, eodem anno a Nerone imperatore legatus Augusti pro praetore in Cappadociam missus est. Cladibus contra Parthos acceptis, anno 63 Romam revertit. Anno 70 Vespasianus imperator familiarem suum legatum Syriae creavit. Anno 72 regem Antiochum IV Commagenes societatis adversus Romanos cum Parthorum rege Vologese parandae accusavit ac, Vespasiano adnuente,  regnum eius invadit et provinciae suae adiunxit. Initio anni 73 mortuus est. Lucius Iunius Caesennius Paetus fuit filius alter, qui anno 79 consulatum suffectum administravit, alter Lucius Caesennius Sospes, consul suffectus anni 114.
Woody Allen
Woody Allen (natus familia Iudaica Allen Stewart Konigsberg die 1 Decembris 1935 Bruclini in burgo Urbis Novi Eboraci) est histrio, pellicularum fabularum scriptor, pellicularum factor et moderator cinematographicus Americanus. Multos annos more uxorio cum actrice Mia Farrow vixit. Uxor eius est Soon-Yi Previn.
Marcus Spitz
Marcus Andreas Spitz (natus Mark Andrew Spitz Modesto in oppido Californiae die 10 Februarii 1950) est quondam natator et novies Olympionices Americanus. Septem clipeos aureos in Olympiis aestivis 1972 Monaci habitis vicit, quorum omnes gradus praestitutos superaverunt. Quae res gesta triginta sex annos persistit, donec a Michaele Phelps superata est, etiam Americano, qui octo clipeos aureos in Olympiis aestivis 2008 Pecini vicit.
Ab anno 1968 ad annum 1972, Spitz novem clipeos aureos Olympicos, unum argenteum, unumque aeneum vicit, cum quinque clipeis aureis in Ludis Panamericanis, triginta una victoriis Unionis Athleticae Idioticae, et octo victoriis Societatis Athleticae Collegialis Nationalis. Illos annos triginta quinque novos mundi gradús habuit, quorum autem duo in probationibus erant privati. Swimming World Magazine eum appellavit mundanum anni natatorem annis 1969, 1971, et 1972. Tertius fuit athleta qui novem clipeos aureos Olympicos vicit. Olympiis Monacensibus confectis, Spitz a certamine recessit, anno vicensimo duo aetatis suae.
Inter eius avocamenta sunt navigatio, nartatio, et opera artis colligere.
Insula Bouvet
Insula Bouvet [] (Norvegice Bouvetøya) est insula alta et mons ignifer cultoribus vacua in Oceano Atlantico Australi sita, quae ad regnum Norvegiae pertinet.
The China Syndrome
The China Syndrome (scilicet Latine Morbus Sinicus) est clara pellicula generis calamitosi ergasterii atomici die 16 Martii anno 1979 a moderatore cinematographico Iacobo Bridges ducta. In hac pellicula agunt hi histriones:
Maureen O'Sullivan
Maureen O'Sullivan (nata in Boyle Hiberniae die 17 Maii 1911; mortua in Scottsdale Arizonae die 23 Iunii 1998) fuit actrix Hibernica. Filia sua est actrix Mia Farrow.
Index gubernatorum Nebrascae
Hic est index Nebrascae gubernatorum.
Mainingia
Mainingia est oppidum in Thuringia quod iacet ad flumen Weraham. Caput est Circuli Schmalkalden-Meiningen.
Historia
Mainingia ad ripam fluminis Werahae sita iam tempore Franconico magni momenti fuit tamquam pars Grandis pagi regalis. Imperator Otto II locum istum iam anno 982 indicari iussit. Momenti magni in loci emolumento vadum ad pedes montis Bielstein fuit. Nucleus urbis pertinebat inde a monticulo inundationum carenti usque ad Castellum Elisabethenburg. Cum Ludovicus IV saeculo XIII ineunte Smalcaldia ad Quartam expeditionem sacram sese paravisset, uxor Elisabeth usque Maininigiam eum consecuta est. Anno 1344 rex Ludovicus IV Bavaricus incolis privilegia urbana ad instar urbis Suevoforti dedit.
Saeculo XIII et XIV possessores saepe mutabantur et dominationes aut Herbipolitanae aut Hennebergenses fuerunt. Hennebergensibus emortuis territorium anno 1583 inter lineas ambas principales Vitinensium (Wettin) distributum est, Herbipolitanis pecunia pacatis.
Urbs efflorescere coepit, cum anno 1680 sedes ducatus novi Saxoniae-Meiningen in urbe erat. Annos duos post Samuel Rust Castellum Elisabethenburg tribus in alis construebat. Ibi hodie ampla pinacotheca est, sed etiam aliae sectiones captantes conclavia 54 complent. Interea monstrationes multae ad tempus etiam fiunt.
Mainingia revera multos et varios artifices undique alliciebat. Sic dictus dux theatralis Georgius II, qui regnebat annis a 1874 ad 1890, artem theatralem funditus reformabat. Isto tempore Theatrum Mainingiae in multis urbibus peregrinis spectaculorum tria milia dedit et notiones novas de arte theatrali in toto orbe terrarum notas fecit.
Post incendium malum aedes scaenica anno 1909 secundum genus Neoclassicum reaedificata est. Et nostris diebus a multis diligitur. In sectione theatrali museorum Castelli Elisabethenburg invenitur collectio perpulchra cum nomerosis supellectilibus scaenicis. In museo reperiuntur etiam collectiones pretiosae musicalium necnon informationes multae de musicographis Maximiliano Reger, de Bachio, de Richardo Strauss et Ioanne de Bülow. Musicographi citati omnes Maininigae laborabant.
Quoad auctores laudetur ante omnes Rudolphus Baumbach, cui in situ dedicata est Domus Baumbachiana. Non solum Baumbach sed etiam alii scriptores Mainingiae opera exarabant, velut Fridericus Schiller, Jean Paul et Ludovicus Bechstein.
Viridarium pro Goethio nominatum anno 1782 prata cum ruinis artificiosis et monumentis multis fuit; et nostris diebus valde frequentatur. Viridarium iacet inter theatrum et stationem ferriviariam.
Res aspectabiliores
Media in urbe est platea nundinarum cum Ecclesia parochiali, quae et nostris diebus statuam Deiparae lapideam sartam et tectam conservat, atque Ecclesia Sanctae Mariae. Varia opera craticia saeculorum quattuor decori sunt apud diversos angulos velut circa Officium diribitorium vetus sive circa Casam Büchner posteriorem.
Haud procul a Mainingia invenitur Castellum Landsberg anno 1836 secundum genus Neogothicum constructum; excursiones bellae fieri possunt insuper ad Antrum fabularum ad Walldorf, Bibra cum ecclesia quadam generis Francigeni atque burgo, ruina Castelli Henneberg.
In Bauerbach, qui vicus in meridie Maininigae invenitur et pedibus facillime peti potest, museum in Praedio Wolzogen de mora Frederici Schiller profugi annis 1782 et 1783 testimonium perhibet.
Quintus Iunius Marullus
Quintus Iunius Marullus (nescimus, quando natus mortuusve sit) senator Romanus primo saeculo post Christum natum fuit. Anno 62 "censuit ... Iunius Marullus consul designatus adimendam reo (Antistio Sosiano) praeturam necandumque more maiorum" Sed Antistius a senatore Publio Clodios Thrasea Paeto servatus est. . Eodem anno mensibus Septembris ad usque Decembrem consul suffectus creatus est.
Mainingia
Externi nexus
🇬🇷
Agnatha
Agnatha sunt pisces seu vertebrata sine maxillis.
Butyrum
Butyrum est lacticinium flore lactis agitato confectum. In loco olei adhibetur. Paene semper ex lacte bubulo fit, cum ex aliis lactibus fieri potest. Si est frigidum, butyrum solidum est, sed etiam tepidum mollissimum fit, et a 32–35 °C (90–95 °F) omnino liquidum. Colore a candido usque ad aureum variat, sed nonnumquam tincturis flavis coloratur.
Apud Graecos et Romanos, butyrum raro in usu erat, sine dubio tempestatis regionis Mediterraneae causa; butyrum enim suffusum esse soluisset et citissime putruisset. Barbari autem septemtrionales, praesertim Thraces, Germani, Celtae butyrum diligebant. Butyrum etiam in oriente saepe adhibebatur, sed ibi sine dubio erat in forma clarifacta, sicut genus solitum Indiae huius aetatis, ghī dictum.
Acidum butyricum in butyro rancido producitur.
Etymologia
Vocabulum a βούτῡρον voce Graeca provenit, quae certe 'bubulum caseum' significare videtur, sed sunt qui credant figuram Graecam esse ipsam a lingua Scythica vel alia depromptam.
Thyestes (Euripides)
Thyestes (Θυέστης) est deperdita Euripidis tragoedia. Sophoclem et Lucium Varium idem argumentum scaenice tractasse scimus sed sola ex antiquis temporibus Senecae tragoedia servata est quae fortasse nonnulla ex Euripide duxit.
Rhaphidospora cavernarum
Rhaphidospora cavernarum est planta florens familiae Acanthacearum. Species putata est exstincta in Terra Reginae donec iterum in Paeninsula Cape York, inter Cooktown et Lockhart Flumen inveniretur; antequam ea post 1873 non visa erat.
Uloa (urbs)
Uloa seu Ulaburgum (Finnice: Oulu; ; Suecice: Uleåborg; ) est urbs Finniae circiter 191 100 incolarum, caput provinciae Uloensis, et urbs amplissima Finniae Septentrionalis.
Communia vicina Uloae sunt Insula Carolina, Ii, Kempele, Limingo, Lumiioki, Muhos, Pudasiarvi, Tyrnava, Utaiarvi.
Historia
Uloa anno 1375 condita est a Suecis, cum erant hostes Russorum. Tunc erat arx, sed anno 1610 est cum Finnia coniuncta, et Saeculo 19 erat centrum florens mercaturae
Geographia urbis
Ordine magnitudinis urbium Finniae Uloa est quinta. Est in provincia Uloa et in regione Bothniae septentrionalis. Iacet in litore Sinus Bothnici. Ula flumen (Oulujoki) urbem interfluit. Uloa est septentrionalissima Unionis Europaeae magna urbs.
Oeconomia
Merces urbis sunt farina, varii cibi et res coriaceae. .
Aeroportus
Excepto Aeroportu Helsinki-Vantaa Aeroportus Uloensis est maximus Finniae. Per viam aeream itur ad aeroportus Helsingiensem, Holmiensem, Rovaniemi, Europae Meridionalis et Canariensium Insularum.
Mari
Portui Uloae sunt quattuor partes.
Ferrivia
Per ferriviam ad Helsingiam, Kolaros, Tammerforsiam et Wegeliam itur.
Etiam
Urbes 'Adoptatae' sunt :
Liana
Liana est vitis lignea qui caulis longus est quae in solo gradu terrae radicatus est et arboribus aliisque fulcris utitur, usque ad summum silvae aulaeum scandens ut apricas regiones attingat. Lianae sunt silvarum foliis latis humidarum tropicarum et subtropicarum propriae (praecipue silvarum temporalium), sed in silvis pluviosis temperatis inveni possunt. Etiam sunt lianae temperatae, exempli gratia species generum Clematis et Vitis. Lianae pontes inter aulaeum silvae facere possunt, vias trans silvam animalibus arborealibus praebentes, qui pontes arbores infirmiores a ventis potentibus protegere possunt. Lianae et arbores silvestres certantes lucem solarem, aquam, et nutrimenta ex solo petunt. Silvae lianis carentes fructus magis producunt; arboribus autem lianas fulcientibus est duplicem moriendi probabilitatem.
Vocabulum liana gregem taxinomicum non attingit, sed modum per quem plantae crescunt describit, vocabulis arbore et frutice simile. Lianae in multis familiis plantarum inveni possunt. Una ratio lianarum ab arboribus fruticibusque distinguendarum de rigore dependet, praesertim modulo Youngiano variorum caulis segmentorum. Iuvenes ramunculi ramique parviores arborum et fruticum admodum flexibiles sunt, atque auctus senex sicut trunci et magni rami qui rigidiores sunt. Lianis saepe sunt rigidus auctus iuvenis et flexibilioris auctus vetus in fundamentis caulis.
Lianae, ut observavit Carolus Darwin, quia ab aliis plantis fulciuntur, opes conservare possunt quas aliae plantae ad structuras faciendas distribuere debent, et eis potius ad crescendum et reproducendum utuntur. Lianae plerumque nocent arboribus quae eas fulciunt. Proportiones auctús arborum quae lianas sustinent sunt minores, quia lianae arbores per attritum et strangulationem laedunt; lianae praeterea arbores contra glaciem et ventum debilitant, probabilitatem augentes ut arbores quae eas sustinent cadant. Lianae etiam faciunt ut animalia quae foliis vescuntur aulaeum silvae attingere possint. Talium effectuum negativorum causá, arbores quae lianis carent commodum habent; nonnullae autem species proprietates evolverunt quae adiuvant ut eae lianas vitent aut effundant.
Mahidol Adulyadej (princeps Siamensis)
Mahidol Adulyadej (มหิดลอดุลยเดช; natus die 1 Ianuarii 1892; mortuus die 24 Septembris 1929) fuit princeps Siamensis, filius regis Chulalongkorn e principissa Sawang. Fuit alumnus Scholae Harrovianae; in classe Germanica militavit usque ad annum 1914, postea in classe Siamensi.
Mox autem Mahidol ad Universitatem Harvardianam properavit ibique sanitati publicae studuit; gradum doctoris medicinae nactus est. Ibi Sangwalyae, alumnae collegii nosocomarum, obviam ivit et in matrimonium duxit. Ex ea genuit tres liberos inter quos duos reges Siamensium, scilicet: Hic ob patris studia Cantabrigiae iuxta Flumen Carolanum natus est.
Diocirea
Diocirea est genus plantarum florentium familiae Scrophulariacearum, in Australia Occidentali meridio-occidentali endemicum. Species sunt:
Hemigenia
Hemigenia est genus fruticum familiae Lamiacearum, in Australia endemicum. Plurimae species in Australia Occidentali habitant, sed aliquae in Nova Cambria Australi et Terra Reginae inveniuntur. Species sunt:
Ioannes Farrow
Ioannes Farrow (natus die 10 Februarii 1904 Sydneii – propter infarctum cordis repente mortuus est die 28 Ianuarii 1963 in Beverly Hills) fuit praecipue pellicularum fabularum scriptor et moderator cinematographicus Australianus. Filia eius est clara actrix Mia Farrow.
Anopterus
Anopterus est genus duarum specierum fruticum vel arborum parvarum in Australia endemicarum.
Publius Petronius Turpilianus
Publius Petronius Turpilianus (natus ignoto anno, mortuus anno 68) senator Romanus ac vir militaris fuit.
Robertus Mitchum
Robertus Mitchum (natus Robert Charles Durman Mitchum die 6 Augusti 1917 in Bridgeport, Connecticuta, CFA; mortuus cancro pulmonum die 1 Iulii 1997 Fani Sanctae Barbarae, California) fuit illustris histrio Americanus.
Publius Petronius Turpilianus
Familia
Inter maiores Publius Petronius Turpilianus IIIvir monetalis Augusto imperatore regnante numeravit. Pater eius Publius Petronius, consul suffectus anno 19 erat, mater Plautia, soror primi legati Britanniae Auli Plautii. Petronii soror Petronia uxor prima Aulii Vitellii imperatoris erat.
Cursus honorum
Ipse anno 61 primis mensibus consul ordinarius creatus est, tum eodem anno legatus Augusti pro praetore Britanniae factus est successor Gaii Suetonii Paulini. Ad usque annum 63 in provincia mansit. Tum Romae erat curator aquarum. Anno 65 in coniuratione Pisonis detegenda Neronem adiuvit, itaque ornamenta triumphalia accepit. Anno 68 a Nerone in Galliam ad Gallos et Galbam usurpatorem opprimendos.
Mors
Quamquam Italiam non reliquit atque celeriter ad Galbam transiit, tamen ab illo "ut dux Neronis" sine iudicio interfectus est.
Emporium
Aliter, Emporia vide.
Ioannes Bayerus
Crater lunaris Bayer ex eo appellatus est. In oppido Raina et via et schola nomen de eo traxerunt.
Bangladesa
Bangladesa seu Bangladesia, seu Bangladesha, Bengalice plene গণপ্রজাতন্ত্রী বাংলাদেশ (scilicet "res publica terrae Bengalicae") est civitas sui iuris in Asia Meridiana, ad Sinum Gangeticum et Mare Bangaliense sita in magna delta paludosa quod flumina Ganges et Brahmaputra formant. Quondam Pakistania Orientalis appellabatur, a Pakistania anno 1971 liberata est.
Indiae septemtrione, oriente, et occidente, dum austroriente Birmaniae et meridie Sinui Gangetico finitima est. Civitas frequentatissima est, cum amplius 130 millionum incolarum. Caput civitatis est urbs Dacca, cui plus quam 11 milliones, et secunda urbs praecipua est Deltagangopolis (Bengalice চট্টগ্রাম), cui plus quam 3 milliones incolarum sunt. Geographice, civitas super fertile delta Gangis et Brahmaputrae iacet et annuis hippali diluviis et typhonibus obnoxius est.
Gubernationis modus democratia parlamentaria est, sed politica regula pro emergentiae lege per biennium e die 11 Ianuarii anni 2007 et e die 17 Decembris anni 2008 suspensa est. Bangladesha Consortionis Populorum, Consociationis Asiae Meridionalis Adiumenti Regionalis (Anglice South Asian Association for Regional Cooperation, SAARC), Initiativae Sinus Gangetici Adiumenti Technici Multicampici et Oeconomici (Anglice Bay of Bengal Initiative for MultiSectoral Technical and Economic Cooperation, BIMSTEC) Consociatio Colloquii Islamici (Arabice منظمة المؤتمر الإسلامي) et Octo Nationum Evolventium (Anglice Developing 8 Countries, D-8) socia est. Velut Argentaria Mundana in suo "Breviario Nationum" (Anglice Country Brief) Iulii anni 2005 indicat, civitas magnos progressus in humana evolutione in alphabetizationis ambitu, in educativa sexuali aequalitate, et in incolarii incrementi deminutione fecit. Nihilominus, Bangladesha adhuc gravibus quaestionibus obviam it inter quas politica extensio, grapheocratica corruptio, et oeconomica competentia de mundo.
Bangladesa septima civitas cum maximo incolarum numero et cum maxima spissitudine incolarum civitatum una in mundo est cum magno paupertatis indice. Nihilominus productus domesticus grossus per capita, accommodata inflatione, ex anno 1975 duplicatus est et paupertatis index in 20 centesimis ineunte saeculo XXI deminutis est. Civitas in catalogo Next Once est, ubi undecim oeconomiae cum bonis pecuniariae collocationis et oeconomici incrementi conspectibus sunt. Dacca et aliae civitatis urbes vis hoc incrementum impellens fuerunt.
Historia
Evolutae civilizationis exsistentia in Bangladesa hodierna, velut orientalis pars regionis notioris cum nomine Bengaliae multo tempore abhinc originem trahit. Civilizationum ante annum 700 a.C.n. exsistentium indicia Buddhisticorum monasteriorum modo inventae sunt. Quod ad socialium structurarum circa annum 1000 a.C.n. exsistentiam attinet, inventa indicia non omnino convincunt. Primitivae aliquot civilizationes Buddhismo et Hinduismo affectae sunt. Septemtrionalis Bangladeshae pars complures architecturae in mole locos, templorum monasteriorumque modo, possidet, quod huius religiosorum ponderum generis exsistentiam consolidat.
Bengalia in Islamismum ineunte saeculo XIII se convertit et per saeculum XVI prosperum commercialis industrialisque intermutationis sedes facta est, Tartaris regnantibus. Europaei mercatores exeunte saeculo quinto decimo advenerunt et Societas Britannica Indiae Orientalis regionem usque ad exeuns saeculum XVIII dominata est, e qua Britanni dicionem in totam Indiam extenderunt. Ubi anno 1947 India libertatem consecuta est, aliquot politicae voluntates civitatem in civitates duas dividi provocaverunt: Pacistaniam, praecipue Musulmanam; et Indiam, praecipue Hinduisticam.
Indiae partitio Bengaliam divisam inter duas civitates reliquit; cuius orientalis pars, Pacistania Orientalis nominata, Bangladeshae hodiernae correspondet, et cuius occidentalis pars Indicae Bengaliae Occidentalis civitati correspondet. Systematis Zamindarici abrogatio in Bengalia Orientali anno 1950 transcendentalis res in Bangladeshae translocatione in "civitatem populi" fuit. Linguae motus anno 1952 Bengaliensis communitatis iura loquendi sua propria lingua statuit. Dignum mentionis est ut una rebellio facta sit cum uno proposito servandi iuris loquendi lingua et quamobrem Societas Educativa, Scientifica, et Culturalis Consocietatis Nationum diem 21 Februarii velut Diem Internationalis Patrii Sermonis agnovit.
Bangladesha, tunc Pacistania Orientalis nominata, Pacistania Occidentali regebatur. Crebri abusus minoris non Bengaliensis partis contra maiorem Bengaliensem partem patibbiles utrorumque Pacistaninesium laterum homines exulceravit. Tensiones suum limitem anno 1971 post comitiales resultationes attigerunt quae Foederi Populari (Bengalice বাংলাদেশ আওয়ামী লীগ) obruentem maximam partem concedebant; Pacistaniensis praeses Iohannes Khan, militaris, resultationem ob parlamentum palam et paulum democratice reprobavit. Duce Saecho Mujibur Rahman, etiam noto amico Bengaliae (Bengalice বঙ্গবন্ধু) et patre civitatis, pugna Bangladeshiae pro libertatem coepit. Conflictus climax diei 25 Martii anni 1971 genocidium, praesentium temporum cruentissimorum unum et a Pacistaniensi exercitu contra innocentes Bengalienses cives factum, fuit.
Saechus Mujibur Rahman, velut ducum unus cum maximo pondere inter Bengalienses identificatus, a Pacistaniensi Gubernatione in custodiam datus est. Ziaur Rahman, tunc exercitus cornicularius et posterius Bangladeshae praeses, civitatis libertatem enuntiavit magnum civitatis ducem et Amicum Bengaliae Saechum Mujibur Rahman repraesentans, radiophonico emissorio subitario ex urbe Deltagangopolitana (Bengalice চট্টগ্রাম) utens.
Adiuvantibus exercitus Bengaliensibus officiariis, civili fulcimine et Indico humantitario militarique auxilio, Bangladesha rapide Luctatores Libertatis (Bengalice: মুক্তি বাহিনী), circulum praecipue ab iuvenibus studentibus, operariis, agricolis et aliis civibus formatum, armavit. Bellum Liberationis Bangladeshae coepit. Luctatores Libertatis, ab Indicis copiis adiuti, Pacistaniensi occupationis exercitui obviam iverunt et novem menses ut Pacistanienses civitatem relinquerent consecuti sunt. Pacistania, cum suis consciis Bangladeshae coordinata, massiva belli crimina fecit. Pacistaniensis exercitus se dedere die 16 Septembris anni 1971 coactus est, Bangladesha a peregrinis occupatoribus libera relicta.
Libertate reportata, Bangladesha democratia parlamentaria facta est, Saecho Mujibur Rahman Primo Ministro. In anni 1973 parlamentariis comitiis, Foederi Populari (Bengalice বাংলাদেশ আওয়ামী লীগ) cum maxima parte absoluta vicit. Inter annos 1973 et 1974 magna fames per totam nationem accidit et, ineunte anno 1975, Saechus Mujibur Rahman Socialisticum unius factionis mandatum cum Foederis Popularis Krishak Sramik Bangladeshae (Bengalice বাংলাদেশ কৃষক শ্রমিক আওয়ামী লীগ), occasioni factione formata, coepit. Die 15 Augusti anni 1975, Saechi Mujibur familia a medii muneris exercitus officiariis occisa est.
Continui subitaneae conversiones rerum et contraconversiones mensibus secutis cum potestate a Ziauro Rahman capta culminant qui denuo multifactionalem civilitatem instauravit et Factionem Nationalisticam Bangladeshae (Bengalice বাংলাদেশ জাতীয়তাবাদী দল) condidit. Ziauri gubernatio finivit ubi hic ab exercitus sodalibus anno 1981 occisus est.
Sequens magnus procurator Bangladeshae praefectus generalis Husseinus Machometus Ershad fuit, qui potestatem in incruenta subitanea conversione rerum anno 1982 cepit et nationem usque ad annum 1990 direxit, ubi e potestate a populari seditione amotus est. Ex illo tempore, Bangladesha democratia parlamentaria denuo facta est. Ziauri vidua, Chaleda Zia Factionem Nationalisticam Bangladeshae in annorum 1991 et 2001 parlamentarias victorias duxit et Prima Ministra inter annos 1991 et 1996 et rursus inter 2001 et 2006 fuit.
Civilitas
Praeses, dux civitatis, praecipue caerimoniale munus exercet, densata potestate in primo ministro, qui dux gubernationis est. Praeses legislaturae singulae singulo quinquennio eligitur et eius potestates, plerumque limitatae, substantialiter amplificantur per gubernationis custodis possessionem, praesertim ut transitio in novam gubernationem inspiciatur.
Primus minister a praeside designatur et parlamentarius esse debet quem plerorumque parlamentariorum fidei praeses putet. Consilium ministrorum a ministris a primo ministro electis et a praeside designatis componitur.
Bangladeshae unicamerale parlamentum Domus Nationis (Bengalice জাতীয় সংসদ) est, cuius 300 sodales per populare suffragium e comitialibus districtis simplicibus per quinquennium eliguntur. Iudiciale corpus Tribunale Supremum est, cuius iudices duces et alii iudices a praeside designantur.
Divisio administrativa
Bangladesha in regiones septem dividitur, quae divisiones (Bengalice: বিভাগ) nominantur et cuius nomen e sua capite derivat.
Hae divisiones vicissim in districtos sive zilas (Bengalice জেলা) quae vicissim in subdistrictos sive upazilas (Bengalice উপজেলা) sive thanas dividuntur.
Iura humana
De iuribus humanis, quod ad pertinentiam ad Litterarum Internationalium Iurum Humanorum septem societates attinet, quae Concilium pro Iuribus Humanis includunt, Bangladesha obsignat et ratificat.
Geographia
Bangladesha in delta duorum inter praecipuissima Indici subcontinentis flumina sita est quae Ganges et Brahmaputra sunt. Hoc delta litus lata silva tropica in Sinu Gangetico, Silva Pulchra nominata et naturali Begaliensis tigridis biochore, compositum habet. Delta cum maxima sppissitudine incolaria confluentia fluminum Gangis, Brahmaputrae (Bengalice ব্রহ্মপুত্র নদ), et Meghna et suorum accessionum ex Himalaia descendentium formatur. Alluviei terrae uberrimae et simul diluviis et aritudine vulnerabiles sunt. Principalis Bangladeshae territorii pars e faecibus formata est quas multa flumina se implicantia et per regionem fluentia deposuerunt.
Unici montes extra planitiem Delta Gangis (Bengalice: চট্টগ্রাম) Austroriente et Sylhetiae (Bengalice: সিলট) Boreoriente collium fragmenta Austroriente sunt, inter quos mons maximus Ceocradongum (Bengalice কিওক্রাডাং), 1230 metra altum est.